మిరపకాయ్ (సినిమా)
ఎల్లో ఫ్లవర్స్ పతాకంపై పుప్పాల రమేశ్ నిర్మించిన సినిమా మిరపకాయ్. రవితేజ, రిచా గంగోపాధ్యాయ, దీక్షా సేథ్, ప్రకాష్ రాజ్, నాగేంద్ర బాబు ముఖ్య పాత్రలు పోషించిన ఈ సినిమాకి హరీష్ శంకర్ దర్శకత్వం వహించారు. ఎస్.ఎస్.థమన్ సంగీతాన్ని అందించారు. ఈ సినిమా జనవరి 13, 2011న విడుదలై ఘనవిజయం సాధించింది.
మిరపకాయ్ (సినిమా)
ఆ రాత్రి ఓ గుడిలో వినమ్ర(రిచా గంగోపాధ్యాయ)ని చూసి తొలిచూపులోనే తనని ప్రేమిస్తాడు. శంకరన్న కాలేజిలోనే వినమ్ర చదువుతుంది. రిషి, వినమ్రల మధ్య ప్రేమ చిగురిస్తుంది. ఈ సమయంలో కిట్టు భాయ్ కూతురు వైశాలి (దీక్షా సేథ్) అదే కాలేజిలో జాయిన్ అవుతుంది. ఈ అవకాశాన్ని వాడుకుని మూర్తి రిషిని వైశాలిని వాడుకుని కిట్టు భాయ్ గురించి సమాచారాన్ని రాబట్టమంటాడు. వైశాలిని ప్రేమలో పడేసి శంకరన్న, లింగలను చంపి వైశాలి ద్వారా కిట్టు భాయిని చేరుకుంటాడు రిషి. కిట్టు భాయ్ మరియూ అతని గ్యాంగుని అరెస్ట్ చేసి వైశాలిని ఇంటరోగేట్ చేస్తాడు రిషి. వైశాలితో ప్రేమాయణం నడిపాడని అపార్థం చేసుకుని అలిగిన వినమ్రని రిషి పెళ్ళికి ఒప్పించడానికి తంటాలు పడుతుండటంతో సినిమా ముగుస్తుంది.